黃庭鋒

黃庭鋒係香港藝人，曾經喺now TV做體育節目主持，2016年過檔無綫電視。

簡歷 
黃庭鋒喺香港出世，讀過海壩街官立小學，2000年喺香港浸信會聯會小學度畢業。初中讀過寶安商會王少清中學兩年，再到英國 Old Swinford Hospital 同 Kingswood School 留學。佢高中時期係學校足球隊唯一亞洲球員，司職前鋒，踢過學界同區際足球賽，更去過阿根廷同智利踢校際賽，攞埋MVP獎。佢本嚟有機會到阿士東維拉同狼隊青年軍試腳，但因撞咗考試而放棄咗。之後佢喺日本創價大學讀書，做過交流生。

黃庭鋒返香港後，做過日本人國際學校同新加坡國際學校嘅體育老師，2015年佢加入now TV做體育節目主持，2016年過檔無綫電視後，除咗繼續做體育節目主持，亦有其他類型演出機會。2017年12月，佢由部頭合約轉簽經理人合約，2018年11月攞咗香港中文大學體育系文學碩士學位，又喺《萬千星輝賀台慶2018》裏面中咗總值一百萬大獎，當中現金港幣51萬。

另外，佢同香港𡃁模文詠珊係小學同學。

演出作品

電視劇

主持節目

綜藝節目

廣告

無綫電視男藝員
庭鋒
香港中文大學舊生